Informácia pre verejnosť podľa § 24 ods. 1 a oznámenie o predložení zámeru podľa § 23 ods. 1) zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov ( ďalej len „zákon“).

a)	Okresný úrad Sabinov, odbor  starostlivosti o životné prostredie, Námestie slobody 85, 083 01  Sabinov, oznamuje verejnosti, že navrhovaná činnosť „Červenica pri Sabinove, oprava a sanácia Hanigovského potoka rkm. 0,608 – 0,940“ podlieha zisťovaciemu konaniu podľa § 18 ods. 2, písm. b) zákona.
 
Príslušný orgán 	Okresný úrad Sabinov, odbor  starostlivosti o životné prostredie, Námestie slobody 85, 083 01  Sabinov 	
Názov navrhovanej činnosti 	Červenica pri Sabinove, oprava a sanácia Hanigovského potoka rkm. 0,608 – 0,940 	
Miesto realizácie	Obec Červenica pri Sabinove, k.ú. Červenica pri Sabinove	
Predmet činnosti 	Protipovodňová ochrana zastavaného územia  obce Červenica pri Sabinove a stabilizácia koryta potoka z dôvodu zabránenia škodlivým eróznym účinkom	
Navrhovateľ 	Obec Červenica pri Sabinove, Obecný úrad  Červenica pri Sabinove 122, 082 56 Pečovská Nová Ves	

b)	Okresný úrad Sabinov, odbor starostlivosti o životné prostredie, ako príslušný orgán štátnej správy podľa zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov, § 3 písm. k) a § 56 písm. b) zákona, podľa § 18 ods. 3 zákona č. 71/1967 Zb. o správnom konaní (správny poriadok) v znení neskorších predpisov začal správne konanie vo veci posudzovania predpokladaných vplyvov na životné prostredie dňom 25.11.2016  doručením zámeru navrhovateľom. 
c)	Informácie o navrhovanej činnosti alebo jej zmene, ktorá je predmetom tohto konania je možné získať u príslušného orgánu a povoľujúceho orgánu.
d)	Druh požadovaného povolenia pre realizáciu navrhovanej činnosti alebo jej zmeny:
Povolenie na vodnú stavbu  (podľa § 61, § 71, § 73  zákona č. 364/2004 Z.z. o vodách a o zmene Zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon)). 
e)	Neuvádzame.
f)	Relevantné informácie sú sprístupnené v Informačnom systéme EIA/SEA na adrese: www.enviroportal.sk.
Podľa § 23 odseku 3 zákona dotknutá obec do troch pracovných dní od doručenia zámeru informuje o ňom verejnosť na úradnej tabuli obce a zároveň oznámi, kde a kedy možno do zámeru nahliadnuť, v akej lehote môže verejnosť podávať pripomienky a miesto, kde sa môžu pripomienky podávať. Zámer musí byť verejnosti sprístupnený najmenej po dobu 21 dní od zverejnenia informácie o jeho doručení. 

g)	Verejnosť môže doručiť svoje písomné stanovisko k zámeru príslušnému orgánu do 21 dní od zverejnenia zámeru na webovom sídle ministerstva alebo od zverejnenia oznámenia podľa § 23 odseku 3 na adresu:
	 Okresný úrad Sabinov, odbor  starostlivosti o životné prostredie
	Námestie slobody 85
	083 01  Sabinov
Písomné stanovisko sa považuje za doručené, aj keď bolo v určenej lehote doručené dotknutej obci.

Povoľujúci orgán	Okresný úrad Sabinov, odbor  starostlivosti o životné prostredie
Námestie slobody 85
083 01  Sabinov 
	
h)	Neuvádzame.